સુરેન્દ્રનગરઃ સુરેન્દ્રનગર જિલ્લામાંથી મળેલી અથવા માતા-પિતા દ્વારા ત્વજી દેવામાં આવેલા બાળકોને જિલ્લા બાળ સુરક્ષા એકમ અંતર્ગત ચિલ્ડ્રન હોમમાં રાખવામાં આવે છે ત્યારે તાજેતરમાં હૈદરાબાદના દંપતી દ્વારા જુવેનાઇલ જસ્ટીસ એક્ટ તથા એન્ડોપ્શન રેગ્યુલેશન નિયમ મુજબ થાઇરોડ પોઝિટિવ રોગથી પીડાતી બાળકીને દતક લેવામાં આવતા સમાજમાં હકારાત્મક ઉદાહરણ પૂરું પાડવામાં આવ્યું હતું આ અંગે સૂત્રો પાસેથી મળતી માહિતી મુજબ સુરેન્દ્રનગર જિલ્લા બાળ સુરક્ષા એકમ અને સમાજ કલ્યાણ વિભાગ અંતર્ગત ચાલતી વિશિષ્ટ સંસ્થામાં નિરાધાર ત્વજી દેવાયેલા તેમજ મળી આવેલા બાળકોને ચિલ્ડ્રન હોમ ખાતે રાખવામાં આવે છે.